Michael Collins
        
         (irsk frihetshelt)
Store norske leksikon,Historie,Verdens historie og samtidshistorie,Europa,Irlands historie
Michael Collins var en irsk revolusjonær politiker. Han ble Irlands første statsminister som sjef for den provisoriske regjeringen i 1921–1922, og ble drept under den irske borgerkrigen.
Collins dro i 1906 til London, deltok aktivt i Sinn Féin og vendte tilbake til Irland i 1915. Han var en av de fremste lederne i kampen for Irlands frihet i årene under og etter første verdenskrig og deltok blant annet i påskeopprøret i 1916. I perioden 1919–1921 var han innenriks- og finansminister i den provisoriske regjeringen og samordnet IRAs geriljakrig mot britene.Sammen med Arthur Griffith, Robert Burton, E. S. O’Duggan og George Gavan O’Duffy undertegnet Collins for den irske delegasjonen den anglo-irske avtalen 6. desember 1921. Fra britene deltok blant andre David Lloyd George, Austen Chamberlain og Winston Churchill.Collins kom etter dette i sterk motsetning til Eamon De Valera og de ytterliggående nasjonalistene, men drev avtalen gjennom i parlamentet og ble Irlands første statsminister. Kort tid senere ble han skutt av republikanske geriljastyrker. Les mer i Store norske leksikon Irlands historie Irlands forhold til Nord-Irland